CELEX: 62007TJ0274
Language: el
Date: 2011-11-08
Title: Απόφαση του Γενικού Δικαστηρίου (τέταρτο τμήμα) της 8ης Νοεμβρίου  2011. # Zhejiang Harmonic Hardware Products Co. Ltd κατά Συμβούλιο της Ευρωπαϊκής Ενώσεως. # Ντάμπινγκ - Εισαγωγές σανίδων σιδερώματος, καταγωγής, αφενός, Λαϊκής Δημοκρατίας της Κίνας και, αφετέρου, Ουκρανίας - Καθεστώς επιχειρήσεως που ασκεί τις δραστηριότητές της σε οικονομία αγοράς - Δικαιώματα άμυνας - Πρόταση αναλήψεως δεσμεύσεων σχετικά με τις τιμές - Εμπιστευτικότητα όσον αφορά την ταυτότητα των καταγγελλόντων. # Υπόθεση T-274/07.

Απόφαση του Γενικού Δικαστηρίου (τέταρτο τμήμα) της 8ης Νοεμβρίου 2011 – Zhejiang Harmonic Hardware Products κατά Συμβουλίου
      (Υπόθεση T-274/07)
      «Ντάμπινγκ – Εισαγωγές σανίδων σιδερώματος, καταγωγής, αφενός, Λαϊκής Δημοκρατίας της Κίνας και, αφετέρου, Ουκρανίας – Καθεστώς επιχειρήσεως που ασκεί τις δραστηριότητές της σε οικονομία αγοράς – Δικαιώματα άμυνας – Πρόταση αναλήψεως δεσμεύσεων σχετικά με τις τιμές – Εμπιστευτικότητα όσον αφορά την ταυτότητα των καταγγελλόντων»
      1.                     Κοινή εμπορική πολιτική – Άμυνα κατά των πρακτικών ντάμπινγκ – Περιθώριο ντάμπινγκ – Καθορισμός της κανονικής αξίας – Έρευνα
            – Μη αναγνώριση του ευεργετήματος του καθεστώτος επιχειρήσεως που ασκεί τις δραστηριότητές της σε οικονομία αγοράς – Διόρθωση
            της θέσεως που έλαβε η Επιτροπή με το έγγραφο τελικής αποκάλυψης στοιχείων – Δυνατότητα της Επιτροπής να επανέλθει στη συνέχεια
            στην αρχική της απόφαση, ελλείψει νέων στοιχείων – Επιτρέπεται – Προϋποθέσεις (Κανονισμός 384/96 του Συμβουλίου, άρθρα 2 §
            7, στοιχείο γ΄, εδάφιο 2, και 20) (βλ. σκέψεις 37-41, 45, 48, 51-52)
      2.                     Κοινή εμπορική πολιτική – Άμυνα κατά των πρακτικών ντάμπινγκ – Διαδικασία αντιντάμπινγκ – Δικαιώματα άμυνας – Κοινοποίηση
            εκ μέρους της Επιτροπής προς τις επιχειρήσεις της τελικής αποκάλυψης στοιχείων – Νομική φύση (Κανονισμός 384/96 του Συμβουλίου,
            άρθρο 20 §§ 1, 2, 4 και 5) (βλ. σκέψεις 47-50)
      3.                     Κοινή εμπορική πολιτική – Άμυνα κατά των πρακτικών ντάμπινγκ – Διαδικασία αντιντάμπινγκ – Πρόσβαση στον φάκελο – Τήρηση του
            απορρήτου όσον αφορά στοιχεία καταγγελίας – Προϋποθέσεις (Κανονισμός 384/96 του Συμβουλίου, άρθρο 19 §§ 1 και 2) (βλ. σκέψεις
            57-61)
      4.                     Κοινή εμπορική πολιτική – Άμυνα κατά των πρακτικών ντάμπινγκ – Διαδικασία αντιντάμπινγκ – Δικαιώματα άμυνας – Κοινοποίηση
            εκ μέρους της Επιτροπής προς τις επιχειρήσεις της τελικής αποκάλυψης στοιχείων  – Διαβίβαση στο Συμβούλιο της προτάσεως της
            Επιτροπής περί οριστικών μέτρων σε διάστημα μικρότερο των δέκα ημερών μετά την εν λόγω κοινοποίηση – Πλημμέλεια – Συνέπειες
            επί του κύρους του κανονισμού που εξέδωσε το Συμβούλιο (Κανονισμός 384/96 του Συμβουλίου, άρθρο 20 § 5) (βλ. σκέψεις 70-74,
            76-90)
      5.                     Κοινή εμπορική πολιτική – Άμυνα κατά των πρακτικών ντάμπινγκ – Διαδικασία αντιντάμπινγκ – Δικαιώματα άμυνας – Δυνατότητα των
            εξαγωγέων να προτείνουν την εκ μέρους τους ανάληψη υποχρεώσεων εντός της προβλεπόμενης από το άρθρο 20, παράγραφος 5, του
            κανονισμού 384/96 προθεσμίας υποβολής παρατηρήσεων – Μη τήρηση της προθεσμίας εκ μέρους της Επιτροπής – Πλημμέλεια (Κανονισμός
            384/96 του Συμβουλίου, άρθρα 8 και 20 § 5) (βλ. σκέψεις 94-96)
      Αντικείμενο
      
         
               Αίτηση ακυρώσεως του κανονισμού (EK) 452/2007 του Συμβουλίου, της 23ης Απριλίου 2007, για την επιβολή οριστικού δασμού αντιντάμπινγκ
                  και την οριστική είσπραξη του προσωρινού δασμού που επιβλήθηκε στις εισαγωγές σανίδων σιδερώματος, καταγωγής Λαϊκής Δημοκρατίας
                  της Κίνας και Ουκρανίας, καθόσον αυτός επιβάλλει δασμό αντιντάμπινγκ επί των εισαγωγών σανίδων σιδερώματος παραγωγής της προσφεύγουσας.
               
            Διατακτικό
      Το Γενικό Δικαστήριο αποφασίζει:
      
         
                  1)
               
               
                  
               
               
                  	Ακυρώνει τα άρθρα 1 και 2 του κανονισμού (ΕΚ) 452/2007 του Συμβουλίου, της 23ης Απριλίου 2007, για την επιβολή οριστικού δασμού
                     αντιντάμπινγκ και την οριστική είσπραξη του προσωρινού δασμού που επιβλήθηκε στις εισαγωγές σανίδων σιδερώματος, καταγωγής
                     Λαϊκής Δημοκρατίας της Κίνας και Ουκρανίας, στο μέτρο που προβλέπουν την επιβολή οριστικού δασμού αντιντάμπινγκ και την οριστική
                     είσπραξη του προσωρινού δασμού που επιβλήθηκε στις εισαγωγές σανίδων σιδερώματος, τις οποίες παράγει η Zhejiang Harmonic Hardware
                     Products Co. Ltd.
                  
               
            
         
                  2)
               
               
                  
               
               
                  	Το Συμβούλιο της Ευρωπαϊκής Ένωσης φέρει τα δικαστικά του έξοδα, καθώς και τα δικαστικά έξοδα της Zhejiang Harmonic Hardware
                     Products.
                  
               
            
         
                  3)
               
               
                  
               
               
                  	Η Ευρωπαϊκή Επιτροπή, η Vall Mill (Rochdale) Ltd, η Pirola SpA και η Colombo New Scale SpA φέρουν τα δικαστικά τους έξοδα.